Šv. Liucijos sala
Šv. Liucijos sala (port. Ilha de Santa Luzia) – sala Žaliojo Kyšulio respublikoje, Priešvėjinių salų grupėje, tarp San Visentės ir San Nikolau salų. Plotas 35 km². Aukščiausia salos vieta – Monte Grande (395 m). Šv. Liucijos sala pavaldi San Visentės savivaldybei. XVIII a. buvo įsikūrusi žemdirbių bendrija, bet dėl skurdžių sąlygų salą apleido. Yra meteorologinė stotis.